da en ms da da da nn da da da en da da da sv de da da da en da da da da da it de sv da sv da da da da da da da da da en da da da da da da da da da de nl it fr it nl it da it da it ms nl en fr en nl en da en da en sv sv sv da da da da nl de da da sv de en da sv da
Info om online tidsbestilling | alles Lægehus Dronninglund
SELVBETJENING – DIN ONLINE BRUGER
Info om online tidsbestilling
Under Bestil tid, som findes på din brugerforside eller som fane til venstre på skærmbilledet via Selvbetjening, kan du selv booke tider hos læge og sygeplejerske.
Ledige tider til selvbetjening vil hovedsageligt være om formiddagen, da eftermiddagstider fortrinsvis vil være forbeholdt akutte henvendelser.
Vælg ønsket dato og tidspunkt
Skriv kort hvad konsultationen er angående (f.eks. hovedpine, fodvorter, blodprøve til sygehus)
Send tidsbestillingen ved at trykke Bestil tid.
OBS! Tidsbestillingen er først godkendt, når du får en bekræftelse via din bruger, læs derfor beskeden grundigt når du modtager den. Du vil blive underrettet via din e-mail adresse.
Vi gør opmærksom på, at hvis konsultationen omhandler mere end 1 emne, skal der bookes mere end 1 tid.
Celleskrab kan bestilles både hos læge og sygeplejerske. Sygeplejersken kan benyttes ved konsultation udelukkende til celleskrab.
Har du spørgsmål, gener eller problemstillinger ift. celleskrabet skal man bestille tiden hos lægen.
Ønsker man en generel helbredsundersøgelse, skal man først bestille en tid hos lægen til drøftelse af, hvilke prøver der er relevante for dig. Herefter kan der bestilles tid til prøvetagning hos sygeplejersken.
Vi gør opmærksom på at tidsbestilling hos sygeplejersken vedrørende prøvetagning af blodprøver, EKG o.lign kun kan ske hvis
1) det er aftalt med lægen.
2) hvis det indgår i fast kontrolregime ift. til kronisk sygdom f.eks. diabetes, forhøjet blodtryk, depression, ADHD, knogleskørhed osv.
3) det er efter aftale med sygehuset, speciallæge, psykiater mv.
Det er vigtigt at hver enkelt patient bliver oprettet selvstændigt, da vi kun godkender tidsbestillingen, hvis afsenderen og personen, som henvendelsen omhandler, er den samme.
Konsultation efter kl. 16.00
Ved behov er det muligt at booke en tid efter kl. 16.00 – dette aftales i forbindelse med tidsbestillingen
Kl. 8-9 er forbeholdt akutte henvendelser samt prøvesvar. I tidsrummet kl. 9-12 er det muligt at booke tider, forny medicin og komme med forespørgsler.
Kl. 12-16 er det kun muligt at få telefonisk kontakt med lægehuset ved akut behov for lægehjælp.
Efter kl. 16 og indtil lægehuset åbner igen næste hverdag kl. 8 træffes kun lægevagten på tlf. 7015 0300.
KOM GODT I GANG
Selvbetjening Ny bruger? Klinikkens App
© 2018 alles Lægehus. All Rights Reserved. CGM